LT
2023 7 17
Europos Sąjungos oficialusis leidinys
C 252/59
2.
Antrasis ieškinio pagrindas grindžiamas tuo, kad Europos Komisija klaidingai taiko teisę, nes ji padarė klaidą dėl 2023 m. kovo 16 d.
Sprendimo Komisija ir kt. / Pharmaceutical Works Polpharma (C-438/21 P–C-440/21 P, EU:C:2023:213) apimties ir ypač dėl to, kad manė, jog 2021 m. lapkričio 11 d. ad hoc vertinimo ataskaita nėra svarbi. 3.
Trečiasis ieškinio pagrindas grindžiamas tuo, kad Europos Komisija padarė klaidą grįsdama ginčijamą sprendimą klaidingais mokslo faktais, kurie buvo prieinami jos sprendimo priėmimo metu. 4.
Ketvirtasis ieškinio pagrindas grindžiamas prieštaravimu dėl Biogen rinkodaros leidimo, suteikto Komisijos įgyvendinimo sprendimu C(2014)601 final (2), neteisėtumo ir atitinkamai pateiktu prašymu panaikinti ginčijamą sprendimą.
5. Penktasis ieškinio pagrindas grindžiamas pagrindinių teisių, ypač teisės į teisingą bylos nagrinėjimą, teisės į gynybą, teisės būti išklausytam ir teisės į teisinį pagrindą pagal Europos Sąjungos pagrindinių teisių chartijos 47 straipsnį, pažeidimu. 6.
Šeštasis ieškinio pagrindas grindžiamas tuo, kad ginčijamas sprendimas pažeidžia ieškovės teisinį saugumą. 7.
Septintasis ieškinio pagrindas grindžiamas tuo, kad ginčijamas sprendimas pažeidžia ieškovės teisėtus lūkesčius. 8.
Aštuntasis ieškinio pagrindas grindžiamas tuo, kad ginčijamas sprendimas pažeidžia ieškovės teisę į nuosavybę, įtvirtintą Europos Sąjungos pagrindinių teisių chartijos 17 straipsnyje. 9.
Devintasis ieškinio pagrindas grindžiamas tuo, kad ginčijamu sprendimu Europos Komisija piktnaudžiavo įgaliojimais.
(1) (2)
2004 m. kovo 31 d. Europos Parlamento ir Tarybos reglamentas (EB) Nr.
726/2004, nustatantis Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantis Europos vaistų agentūrą (OL L 136, 2004, p. 1; 2004 m. specialusis leidimas lietuvių k., 13 sk., 34 t., p. 229).
2014 m. sausio 30 d.
Komisijos įgyvendinimo sprendimas C(2014)601 (final), kuriuo pagal Europos Parlamento ir Tarybos reglamentą (EB) Nr.
726/2004 suteiktas žmonėms skirto vaisto „Tecfidera – Dimethyl fumarate“ rinkodaros leidimas.
2023 m. gegužės 15 d. pareikštas ieškinys byloje WO / Komisija (Byla T-259/23) (2023/C 252/71) Proceso kalba: italų Šalys Ieškovė: WO, atstovaujama advokatės M. Velardo Atsakovė: Europos Komisija
Reikalavimai Ieškovė Bendrojo Teismo prašo: — panaikinti 2022 m. gegužės 5 d. sprendimą, kuriuo ieškovė nebuvo įtraukta į konkurso EPSO/AD/380/19-AD9 rezervo sąrašą; — panaikinti 2022 m. liepos 15 d. sprendimą, kuriuo buvo atmestas prašymas peržiūrėti sprendimą dėl neįtraukimo į konkurso EPSO/AD/380/19-AD9 rezervo sąrašą; — panaikinti 2023 m. vasario 14 d. paskyrimų tarnybos sprendimą, kuris numanomai išplaukia iš EPSO tylėjimo dar keturis mėnesius ir kuriuo buvo atmestas 2022 m. spalio 14 d. pagal Europos Sąjungos pareigūnų tarnybos nuostatų (toliau – Pareigūnų tarnybos nuostatai) 90 straipsnio 2 dalį pateiktas skundas; — priteisti iš Komisijos bylinėjimosi išlaidas.